Read in English . Il-President il-ġdid tal-Istati Uniti Joe Biden saħaq li "id-demokrazija rnexxielha tirbaħ, u li llum l-Amerikani mhux qed jiċċelebraw rebħa ta' kandidat, imma ta' kawża, li hija d-demokrazija". Fl-ewwel diskors tiegħu wara l-ġurament tal-ħatra bħala s-46 president tal-Istati Uniti, Joseph R. Biden, stqarr li l-poplu semma' leħnu hekk kif tgħallem kemm id-demokrazija hija prezzjuża. "L-Amerikani, għal darba oħra, ingħaqdu għall-ġid komuni", qal Biden, waqt li wiegħed li se jaħdem għal iktar għaqda nazzjonali. Il-Presidenti Amerikani waslu wieħed wara l-ieħor: Bill Clinton, George W. Bush, u Barack Obama, għaċ-ċapċip tal-udjenza. Donald Trump huwa wieħed mill-ftit Presidenti fl-istorja li rrifjuta li jattendi l-inawgurazzjoni tas-suċċessur tiegħu. Iċ-ċerimonja tal-inawgurazzjoni bdiet fl-10:30am (1530 GMT) b'Biden u l-Viċi President il-ġdida Kamala Harris jieħdu l-ġurament tal-ħatra fil-kariga f'nofsinhar (1730 GMT). #td_uid_2_600a7292012e8 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/01/20172408/WhatsApp-Image-2021-01-20-at-17.19.28-80x60.jpeg) 0 0 no-repeat}#td_uid_2_600a7292012e8 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/01/20172446/WhatsApp-Image-2021-01-20-at-17.21.02-80x60.jpeg) 0 0 no-repeat}#td_uid_2_600a7292012e8 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/01/20174518/Kamala-Harris-80x60.jpg) 0 0 no-repeat}#td_uid_2_600a7292012e8 .td-doubleSlider-2 .td-item4{background:url(https://cdn.newsbook.com.mt/wp-content/uploads/2021/01/20175044/Joe-Biden2-80x60.jpg) 0 0 no-repeat}#td_uid_2_600a7292012e8 .td-doubleSlider-2 .td-item5{background:url(https://cdn.newsbook.com.mt/wp-content/uploads/2021/01/20175057/WhatsApp-Image-2021-01-20-at-17.49.46-80x60.jpeg) 0 0 no-repeat} 1 minn 5 Il-wasla ta' Joe Biden u martu Biden mal-wasla tiegħu fiċ-ċerimonja Filwaqt li normalment mijiet ta' eluf ta' nies jattendu ċ-ċerimonja, din id-darba folla żgħira biss setgħet tattendi minħabba l-pandemija tal-coronavirus. Il-prekawzjonijiet ta' sigurtà żdiedu wkoll wara r-rewwixti fil-Capitol minn dawk li jappoġġjaw lil Trump aktar kmieni dan ix-xahar. Aktar minn 25,000 truppa tal-Gwardja Nazzjonali se jkunu madwar żoni diversi f'Washington biex jikkontrollaw u jimmitgaw r-riskji tal-inawgurazzjoni. Donald Trump u martu Melania telqu mill-White House għall-aħħar darba llum, u Trump mhuwiex jattendi ċ-ċerimonja. Minkejja li m'attendiex għaċ-ċerimonja, huwa żamm it-tradizzjoni li ilha għaddejja minn żmien Ronald Reagan li l-President uxxenti jħalli nota fl-uffiċċju lill-President il-ġdid. Sors: CNBC TV Waqt iċ-ċerimonja kantaw il-kantanti Lady Gaga u Jennifer Lopez. Sors tal-filmat ta' fuq: PBS NewsHour Dwar iċ-ċerimonja Gaga se tkanta l-innu nazzjonali Amerikan waqt l-inawgurazzjoni ta' Biden Il-ħatra ta' Joe Biden wasslet biex jiġi fi tmiemu perjodu relattivament kaotiku f'pajjiż li għadu maqsum wara l-elezzjoni ta' Novembru li għadda. .td_uid_4_600a7292074ed_rand.td-a-rec-img{text-align:left}.td_uid_4_600a7292074ed_rand.td-a-rec-img img{margin:0 auto 0 0}